કુબેરનગર વિસ્તારમાં આવેલ ભગવતીનગર રોહાઉસમાં રહેતા અને દેના બેંકમાં મેનેજર તરીકે ફરજ બજાવતા કિરીટભાઇ ચીમનલાલ સોલંકીએ નરોડા પોલીસ સ્ટેશનમાં ચોરીની ફરિયાદ કરી છે. નરોડા વિસ્તારમાં આવેલ દીપિકા ટાવરની સામે ઘીયાનગર સોસાયટીમાં દેના બેંક આવેલી છે. બેંકમાં શનિવાર અને રવિવારની રજા હોવાથી બેંક બે દિવસ બંધ હતી. સોમવારના દિવસે બેંકમાં એકાએક આગ ભભૂકી ઊઠી હતી ફાયર‌િબ્રગેડની ટીમે સમયસર ઘટના સ્થળે પહોંચીને આગ પર કાબૂ મેળવી લીધો હતો. બેંકમાં આગ લાગવાથી સીસીટીવી બોક્સ, જૂના વાઉચરો તેમજ હાઉસિંગ લોનના ડિપાર્ટમેન્ટને નુકસાન પહોંચ્યું હતું.